text: [{"text_idx": "#000000", "text": "Vitnisbur\u00f0arKristnili\u0301vKirkja og samkomaMentan og SamfelagAndaktBo\u0301ka- og filmsumr\u00f8\u00f0urBloggurUng"}, {"text_idx": "#000001", "text": "MyndasavnSangir og akkordirTalusavnTilmeldingar til tilt\u00f8kKalendariNethandil"}, {"text_idx": "#000002", "text": "Hv\u00f8r menniskjafatan ver\u00f0ur vi\u00f0 yvirlutan i\u0301 samkomunum? I\u0301 kirkjunum er spurningurin um samkyndar relatio\u0301nir i\u0301 brennideplinum. Men LGBT sny\u0301r seg um no\u0301gv anna\u00f0. I\u0301 veruleikanum er hetta ein ny\u0301ggj mannfr\u00f8\u00f0i \u2013 ein ny\u0301ggj menniskjafatan, i\u00f0 ver\u00f0ur leidd inn, men sum sja\u0301ldan ver\u00f0ur greina\u00f0 og grundgivin.Fyri stuttum var tiltaki\u00f0 Pride hildi\u00f0 i\u0301 Washington DC. Samr\u00f8\u00f0a ver\u00f0ur gj\u00f8rd vi\u00f0 tv\u00e6r ungar gentur, i\u00f0 to\u0301ku lut, og uppa\u0301 spurningin um, n\u00e6r t\u00e6r vistu, at t\u00e6r vo\u0301ru samkyndar, svarar onnur teirra(og nu\u0301 er um at hava tunguna mitt i\u0301 munninum i\u0301 \u00f8llum seksuellu heitunum):"}, {"text_idx": "#000003", "text": "Samr\u00f8\u00f0a vi\u00f0 unga gentu. \u201dEg haldi, eg var um 10 a\u0301ra aldur, ta\u0301 eg byrja\u00f0i at umhugsa, um eg var \u201dtvi\u0301\u201d, og si\u0301\u00f0ani ta\u0301 hevur ta\u00f0 veri\u00f0 eins og ein gli\u0301\u00f0ibreyt, ti\u0301 eg st\u00f8\u00f0ugt spurdi meg sja\u0301lva, um eg var tvi\u0301, omni, lesbisk ella pan. So vi\u00f0 og vi\u00f0 havi eg s\u00e6\u00f0, at eg eri ein djeikari. Ta\u00f0 byrja\u00f0i, ta\u0301 eg var a\u0301 lei\u00f0 10 a\u0301r. Eg var ikki li\u00f0ugt mynda\u00f0 fra\u0301 byrjan av, men eg fann u\u0301t av, \u201dhey, ta\u00f0 er ein m\u00f8guleiki\u201d. Eg eri kynsdjeikari, transmask og djeikari.\u201d"}, {"text_idx": "#000004", "text": "Hvat er \u2019transmask\u2019 spyr spyrjarin og f\u00e6r svari\u00f0 \u201dTranskmask eru menniskju, i\u00f0 eru undir teirri ikki-bineru regnverjuni(paraplyini) sum identifisera seg sum ella vi\u0301sa seg fram sum maskulin.\u201dI\u0301 kirkjunum er spurningurin um samkynd sambond i\u0301 brennideplinum. Men ta\u00f0 sny\u0301r seg um so no\u0301gv meira enn hetta. Ta\u00f0 sny\u0301r seg um allar kombinatio\u0301nirnar av stavum: LGBTQ, ella sum ta\u00f0 ofta ver\u00f0u ro\u0301pt: LGBTQ+, har + merkir enn fleiri fra\u0301brigdi. I\u0301 roynd og veru er hetta ein heilt ny\u0301ggj mannfr\u00f8\u00f0i \u2013 ein ny\u0301ggj menniskjafatan, i\u00f0 ver\u00f0ur tikin fram, men sum sja\u0301ldan ver\u00f0ur greina\u00f0 n\u00e6rri ella grundgivin.Spurningurin hevur no\u0301gvar si\u0301\u00f0ir. Ein i\u0301t\u00f8kilig si\u0301\u00f0a er, hvussu barna- og ungdo\u0301msarbei\u00f0i kirkjunnar fer at ver\u00f0a forma\u00f0 vi\u00f0 st\u00f8\u00f0i i\u0301 hesi ny\u0301ggju hugmyndafr\u00f8\u00f0ini i\u0301 framti\u0301\u00f0ini, sum longu nu\u0301 er i\u0301 gildi i\u0301 Svenska Kyrkan, og sum nu\u0301 ver\u00f0ur kjaka\u00f0 i\u0301 EFK(Evangeliska Frikyrkjan). Vanliga hevur upprunast\u00f8\u00f0i\u00f0 veri\u00f0, at Gud hevur skapa\u00f0 okkum i\u0301 si\u0301ni mynd, sum mann og kvinnu. Skal sunnudagssku\u0301lin nu\u0301 vi\u00f0 st\u00f8\u00f0i i\u0301 o\u0301endaliga no\u0301gvum m\u00f8guleikum hja\u0301lpa b\u00f8rnunum til at kanna og umhugsa, hv\u00f8rji menniskju ju\u0301st tey nu\u0301 eru, ta\u0301 ta\u00f0 kemur til kynssamleika og seksualitet?"}, {"text_idx": "#000005", "text": "Malm\u00f8 hevur i\u0301 n\u00e6stum si\u0301tt Pride. I\u0301 Kyrkans Tidning taka tveir prestar upp spurningin um polyamori, ta\u00f0 vil siga \u201dat kunna kenna romantiskan k\u00e6rleika til meira enn ein perso\u0301n i\u0301 senn\u201d. Vi\u00f0 st\u00f8\u00f0i i\u0301 pro\u0301vgrundini, at Gud er k\u00e6rleiki, ynskja tey at vi\u0301\u00f0ka perspektivi\u00f0 fra\u0301 tveysemi til fleirsemi, at bjo\u0301\u00f0a sty\u0301randi reglum av og lurta eftir, hvat menniskju perso\u0301nligt halda, at tru\u0301skapur merkir. Byrjanarst\u00f8\u00f0i\u00f0 er, at Gud hevur skapa\u00f0 okkum til eitt ri\u0301kt margfeldi i\u0301 brakandi \u00e6labogalitum.Spurningurin um syndafalli\u00f0 og tess avlei\u00f0ingar, og hvat synd er er sjo\u0301nskt i\u0301 si\u0301ni fra\u0301veru."}, {"text_idx": "#000006", "text": "Vit standa yvir fyri eini ny\u0301ggjari skapannargudfr\u00f8\u00f0i, eitt ny\u0301tt sy\u0301n upp a\u0301 hju\u0301naband, k\u00e6rleika og tru\u0301skap \u2013 og hvat ta\u00f0 vil siga at vera eitt menniskja."}, {"text_idx": "#000007", "text": "Stefan Gustavsson er gudfr\u00f8\u00f0ingur og heimskendur fyri si\u0301tt apologetiska virki. Hann hevur skriva\u00f0 eina r\u00f8\u00f0 av bo\u0301kum. Stefan er lei\u00f0ari i\u0301 svenska Apologia"}, {"text_idx": "#000008", "text": "Tit vo\u0301ru mong, sum a\u0301vara\u00f0u i\u0301mo\u0301ti hesum fyri meira enn 10 a\u0301rum si\u0301\u00f0an, ta\u0301 spurningurin um samkynt hju\u0301nalag av a\u0301lvara kykna\u00f0i upp a\u0301 fyrsta sinni. Ein av okkara pro\u0301vgrundum ta\u0301 var, at um so er, at hju\u0301nabandi\u00f0 ver\u00f0ur definera\u00f0 umaftur a\u0301 kynssi\u0301\u00f0uni, so opnar ta\u00f0 eisini upp fyri \u00f8\u00f0rum si\u0301\u00f0um, eitt nu\u0301 hvussu no\u0301gv eru i\u0301 hju\u0301nalagnum.Ta\u00f0 er her, vit nu\u0301 eru.Pro\u0301vgrundin hja\u0301 LGBT-umhv\u00f8rvinum var ofta, at hetta ikki fer at a\u0301virka hini: \u201dTit kunnu gifta tykkum vi\u00f0 \u00f8\u00f0rum av hinum kyninum, ju\u0301st sum tit a\u0301\u00f0ur hava gj\u00f8rt, hetta f\u00e6r ongan ty\u0301dning hja\u0301 tykkum og ongin munur ver\u00f0ur. Ta\u00f0 einasta, i\u00f0 hendir, er, at vit eisini fa\u0301a atgongd til hju\u0301nabandi\u00f0\u201d. I\u0301 dag si\u0301ggja vit, at hetta ikki er satt. Alt hetta f\u00f8rdi vi\u00f0 s\u00e6r eitt ny\u0301tt og \u00f8\u00f0rvi\u0301si sy\u0301n upp a\u0301 menniskja, likami\u00f0 og seksualitetin, i\u00f0 a\u0301virkar \u00f8ll i\u0301 komandi \u00e6ttarli\u00f0um."}, {"text_idx": "#000009", "text": "Fyri mong kristin er ta\u00f0 pi\u0301nufult at taka st\u00f8\u00f0u til hesar spurningar \u2013 og spurningarnir eru skilligt pi\u0301nufullir fyri tey, i\u00f0 kenna seg sum LGBT-perso\u0301nar. Ti\u0301 leita vit eftir ney\u00f0semjum, har kirkjan opnar upp fyri tveimum ymiskum sjo\u0301num, og so ver\u00f0ur vo\u0301na\u00f0, at ta\u00f0 er loysnin. Men hetta er ein bla\u0301oygdur hugsunarha\u0301ttur.Yvirfyri hv\u00f8rjari a\u00f0rari standa tv\u00e6r grundleggjandi o\u0301samb\u00e6riligar a\u0301sko\u00f0anir og vi\u00f0 framti\u0301\u00f0ini i\u0301 huga fer onnur av hesum at taka vi\u00f0 i\u0301 samkomunum. Hv\u00f8r ta\u00f0 ver\u00f0ur, er treyta\u00f0 av, hv\u00f8rja st\u00f8\u00f0u vit taka nu\u0301."}, {"text_idx": "#000010", "text": "Hesin bloggur var\u00f0 ny\u0301ttur sum lei\u00f0ari i\u0301 svenska dagbla\u00f0num Va\u0308rlden idag 17. juni 2022 Stefan Gustavsson er gudfr\u00f8\u00f0ingur og heimskendur fyri si\u0301tt apologetiska virki. Hann hevur skriva\u00f0 eina r\u00f8\u00f0 av bo\u0301kum, og fleiri av hesum eru umsettar til danskt, eitt nu\u0301 \u2019Skeptikerens guide til Jesus\u2019. Stefan er lei\u00f0ari i\u0301 svenska Apologia \u2013 center for kristen apologetik."}, {"text_idx": "#000011", "text": "Myndir: Meth\u00f8g lutt\u00f8ka a\u0301 Manslegun"}, {"text_idx": "#000015", "text": "O\u0301lavur Jacobsen og Carsten Fonsdal Mikkelsen tru\u0301bo\u00f0arar hja\u0301 Heimamissio\u0301nini vo\u0301ru vi\u00f0 til m\u00f8tini i\u0301 Vigeland i\u0301 vikuskiftinum 23-25. juni. Millum m\u00f8tini tosa\u00f0u teir saman um naka\u00f0 av ti\u0301, sum teir h\u00f8vdu v..."}, {"text_idx": "#000017", "text": "Mong her i\u0301 F\u00f8royum fylgja spent vi\u00f0 norsku fra\u0301s\u00f8gnunum um veking kring Vigeland Bedehus. Ta\u00f0 er hugaligt at hoyra so go\u0301\u00f0 ti\u0301\u00f0indi, og ta\u00f0 er kanska eyka hugaligt hesafer\u00f0. Fyrst og fremst ti\u0301, at ta\u00f0 er..."}, {"text_idx": "#000021", "text": "Tu\u0301 hevur m\u00f8guliga hoyrt ti\u0301\u00f0indini um andaligu vekingina a\u0301 fro\u0301\u00f0skaparsetrinum Asbury, har ein vanlig gudst\u00e6nasta enda\u00f0i vi\u00f0 eini framhaldandi lovsangsl\u00f8tu, har fo\u0301lk ja\u0301tta si\u0301nar syndir, og gle\u00f0ast um fr..."}, {"text_idx": "#000023", "text": "Kirkjuliga Heimamissio\u0301nin hevur i\u0301 mong a\u0301r havt ein fastan talvudag i\u0301 kirkjum okkara. Talvudagurin er vanliga sexagesima sunnudag (sunnudagin fyri f\u00f8stuinngang), sum i\u0301 a\u0301r er 12. februar. Virksemi\u00f0 hja\u0301 ..."}, {"text_idx": "#000025", "text": "Ho\u0301ast ny\u0301ggja missio\u0301nshu\u0301si\u00f0 i\u0301 Rituvi\u0301k er dupult so sto\u0301rt sum ta\u00f0 gamla, so var sum sild i\u0301 tunnu til vi\u0301gsluna sunnudagin. Forma\u00f0urin i\u0301 sty\u0301rinum i\u0301 Rituvi\u0301k, Hjalmar Hansen, forma\u00f0urin i\u0301 Kirkju..."}]